 Salum alisema wanatarajia kupeleka wachezaji wasiopungua 13 na kocha mmoja, hivyo, wanahitaji pesa kwa ajili ya maandalizi.Alisema timu imeshaanza maandalizi lakini wanakabiliwa na uhaba wa fedha za kuwapeleka wachezaji hao katika mashindano hayo, ambayo yana umuhimu mkubwa katika kupandisha viwango vya wachezaji hao. Salum alisema wanatarajia kutoa nafasi kubwa kwa wachezaji wa kike ambao siku zote wamekuwa nyuma kimichezo.“Unajua ili kufanya vizuri kunahitajika maandalizi mazuri, fikiria kwamba wachezaji wanakaa mbali wanakuja mazoezini na hatuna kitu cha kuwapa, tunakabiliwa na hali ngumu, tunaomba wadau watusaidie,” alisema.Alisema sio tu mashindano hayo yana umuhimu kuna mengine yatakayofanyika Juni kuanzia 25 hadi 28 Afrika Kusini ambayo ushiriki wao utategemea kama watapata msaada wa wadau.